text: Pluk en solsikke, glæd en ven og tænk så på landmændene
  09 september 2016 kl. 12.45
  Solsikker til alle. Sådan har familien Dahl Schelde gjort omkring deres marker de sidste tre år. Meningen er vi skal sende landbruget en venlig tanke.
  200 hektar majsmarker omkranset af solsikker. Sådan har familien Dahl Schelde plantet omkring markerne ved deres slægtsgård i Jordrup ved Kolding de seneste tre år.
  På gården, som har været i samme families eje siden 1700-tallet, er Peter Dahl Scheldes mor optaget af blomster, og hun fik ideen til at så solsikker omkring alle 200 hektar majsmarker ud til offentlig vej og til naboer, blot fordi det er pænt.
  
  Peter Dahl Schelde, landmand Jordrup: "Når man står og betragter buketten hjemme, skal man tænke på den danske landmand. Vi har høj fødevaresikkerhed, dyrevelfærd og et minimalt klimaaftryk."
  Efterfølgende fik sønnen, som også er landmand, Peter Dahl Schelde, så ideen med det landmandspolitiske budskab. 
  Alle gerne må plukke en buket og give den til én, de har kær. Og så må de godt lige samtidigt sende dansk landbrug en venlig tanke.
  - Når man står og betragter buketten hjemme, skal man tænke på den danske landmand. Vi har høj fødevaresikkerhed, dyrevelfærd og et minimalt klimaaftryk, fortæller en begejstret Peter Dahl Schelde.
  Peter Dahl Schelde har lagt familiens budskab på gårdens facebookside, og til hans og familiens overraskelse er budskabet på tre dage nået ud til omkring 100.000 mennesker:
  - Det er vildt, det havde jeg slet ikke forestillet mig, det overhovedet ville gøre, siger en glad landmand
  
  